প্রয়াত পরিবেশবিদ মাধব গ্যাডগিল!

ওয়েব ডেস্ক : প্রয়াত প্রখ্যাত পরিবেশবিদ (Environmentalist) মাধব গ্যাডগিল (Madhav Gadgil)। বুধবার রাতে মহারাষ্ট্রের পুনেতে তাঁর মৃত্যু হয়ছে বলে জানা যাচ্ছে। মৃত্যুকালে তাঁর বয়স হয়েছিল ৮৩ বছর। সূত্রের খবর, দীর্ঘদিন ধরে বার্ধক্যজনিত অসুস্থতায় ভুগছিলেন তিনি। অসুস্থতা বাড়লে তাঁকে নিয়ে যাওয়া হয়েছিল এক হাসপাতালে। সেখানেই তিনি শেষ নিঃশ্বাস ত্যাগ করেন বলেই খবর।

মাধব ছিলেন ‘গ্যাডগিল কমিশন’ (Gadgil Commission)-এর চেয়ারম্যান। পশ্চিমঘাট (Western Ghats) পর্বতমালা নিয়েও যুগান্তকারী কাজ করেছেন তিনি। পশ্চিমঘাট পর্বতমালাগুলি নিয়ে তাঁর কাজ ভারতের পরিবেশনীতির জন্য বেশ গুরুত্বপূর্ণ। কারণ এই অঞ্চলের উন্নতির জন্য গুরুত্বপূর্ণ সুপারিশ করা হয়েছিল ওই কমিশনের তরফে।

আরও খবর : কুয়াশায় বিপর্যস্ত রেল চলাচল, লেট একাধিক এক্সপ্রেস ট্রেন

প্রসঙ্গত, মাধব গ্যাডগিল ছিলেন ভারতীয় পরিবেশবিদ, বিজ্ঞানী, লেখক। সঙ্গে তিনি ছিলেন ভারতীয় বিজ্ঞান সংস্থান ইকোলজিক্যাল সায়েন্সেস সেন্টারের প্রতিষ্টাতা। তাঁর কাজের জন্য রাষ্ট্রপুঞ্জ মাধব গ্যাডগিলকে সর্বোচ্চ সম্মানেও সম্মানিত করে। এছাড়াও একাধিক সম্মানেও সম্মানিত কার হয় তাঁকে।

বিশ্বব্যাপী জীববৈচিত্র্যের হটস্পট পশ্চিমঘাটে তাঁর কাজের জন্য ‘চ্যাম্পিয়ন্স অফ দ্য আর্থ’ সম্মানে সম্মানিত করা হয়েছিল গ্যাডগিলকে। এই সম্মান হল পরিবেশগত দিক থেকে সর্বোচ্চ সম্মান। অন্যদিকে একাধিক আন্তর্জাতিক ও জাতীয় সম্মানও পেয়েছেন মাধব গ্যাডগিল। কিন্তু তাঁর প্রয়াণ এক অপূরণীয় ক্ষতি বলেই জানাচ্ছে বিশিষ্টজনেরা।

দেখুন অন্য খবর :